als_Latn dik_Latn sag_Latn
Leonard Tola ankohet në emisionin “STOP” se ish-bashkëshortja e tij, Anxhela ka ikur nga Shqipëria, duke marrë dhe djalin e tyre, veprim për të cilin Leonardi nuk ka firmosur. Pasi njihet me deklaratën noteriale që ka mundësuar daljen nga kufiri të djalit, Leonard Tola bën kallëzim penal. Emisioni “STOP” interesohet edhe tek noterja Drita Pepi, firmën e së cilës mban deklarata, por edhe ajo deklaron se i është falsifikuar firma. Në këtë mënyrë policia ka shpallur në kërkim nënën rrëmbyese”.
“Emisionit ‘STOP’ iu drejtova për një padrejtësi që më është bërë. Para shumë vitesh jam njohur me një vajzë, e cila quhet Anxhela Lanka. Nga kjo martesë që kishim ka lindur djali jonë, Eli. Për shkak të kondratiktave që kishim, bëmë divorcin në mënyrë paqësore, sepse dokumentet ishin në Itali. Ne kemi jetuar në Itali dhe prisnim sa të vinte certifikata këtu për të bërë divorcin. Ikim dhe bëjmë një akt noterial për mbajtjen e fëmijës, sa ditë do ta mbante Anxhela e sa ditë do ta mbaja unë. Vazhdojmë rregullisht, nga e hëna në të premte e mbante Anxhela dhe të shtunën dhe të dielën e mbaja unë. Më datë 6 Maj do shkoja të merrja djalin, më del e ëma që më thotë që Anxhela me gjithë djalin kanë ikur drejt territorit të Greqisë. I them si është e mundur pa një akt noterial dhe më thotë ka ikur.”
Gazetarja e emisionit “STOP” i është drejtuar zyrës noteriale së Drita Pepit, e cila ka firmosur deklaratën noteriale të falsifikuar, me të cilën është larguar Anxhela Lanka së bashku me djalin e saj.
“Kjo deklaratë nuk është bërë para meje! Kjo nuk është firma ime! Kjo është fallco!”. /Klan.
© SYRI.net
als_Latn als_Latn als_Latn als_Latn taq_Latn